Kvótamarkaður fyrir greiðslumark mjólkur Jón Bjarnason , sjávarútvegs - og landbúnaðarráðherra hefur undirritað reglugerð um markaðsfyrirkomulag við aðilaskipti á greiðslumarki mjólkur á lögbýlum ( kvótamarkað ) og einnig reglugerðarbreytingu um greiðslumark mjólkur á lögbýlum og greiðslur til bænda frá 1. september 2009 til 31. desember 2010 . Reglugerðir þessar eru settar samkvæmt heimild í lögum um framleiðslu , verðlagningu og sölu á búvörum og öðlast þegar gildi . Matvælastofnun er nú falið að starfrækja kvótamarkað með greiðslumark mjólkur , sem á að halda tvisvar á ári , 1. júní og þann 1. desember ár hvert . Markaðurinn er settur upp að danskri fyrirmynd þar sem að eingöngu geta orðið viðskipti á jafnvægisverði . Fram kemur í tilkynningu frá landbúnaðarráðuneytinu , að markmið breytinganna sé að fjárhagslegur stuðningur við greinina nýtist sem best til að lækka vöruverð til neytenda og að greinin geti þróast þannig að nauðsynleg kynslóðaskipti geti orðið í hópi mjólkurframleiðenda og unnt sé að nýta framleiðsluaðstöðuna með eðlilegum hætti . Breytingunum er nánar ætlað að stuðla að réttlátari skiptingu ávinnings heildarinnar , seljenda , kaupenda og neytenda af viðskiptunum t.d. með því að auka gagnsæi , ná meira jafnvægi í verðum og jafna stöðu kaupenda og seljenda hvað varðar upplýsingar um markað fyrir greiðslumark . Jafnframt sé verið að koma tímabundið í veg fyrir að ráðstöfum greiðslumarks frá einstökum býlum í fjárhagsvanda eigi sér stað , án þess að áhrif á heildar stefnumótum liggi fyrir . “ Markaðurinn er settur upp að danskri fyrirmynd þar sem að eingöngu geta orðið viðskipti á s.k. jafnvægisverði . Jafnvægismagn er það magn greiðslumarks , sem boðið fram getur gengið kaupum og sölum á markaðnum hverju sinni . Greiðslumarki sem boðið er til sölu á hærra verði en jafnvægisverði skal vísað frá markaði og á sama hátt kauptilboðum sem eru lægri en jafnvægisverð , ” segir í útskýringum landbúnaðarráðuneytisins á nýju reglugerðinni .